text: ভারতের স্বপ্নভঙ্গ : সিরিজ জিতল দক্ষিণ আফ্রিকা | The Daily Sports
  ভারতের স্বপ্নভঙ্গ : সিরিজ জিতল দক্ষিণ আফ্রিকা
  বাসস : ১৪ জানুয়ারি ২০২২, শুক্রবার, ২০:২৯:৪৮
  দক্ষিণ আফ্রিকার মাটিতে প্রথমবারের মত সিরিজ জয়ের স্বপ্ন অধরাই থেকে গেল ভারতের। আজ সিরিজের তৃতীয় ও শেষ টেস্ট ম্যাচে দক্ষিণ আফ্রিকার কাছে ৭ উইকেটে পরাজিত হয়েছে ভারত। ফলে তিন ম্যাচের সিরিজ ২-১ ব্যবধানে জিতে নিল দক্ষিণ আফ্রিকা।
  প্রথম ম্যাচ ১১৩ রানে জিতে দক্ষিণ আফ্রিকার মাটিতে প্রথমবারের মত সিরিজ জয়ের স্বপ্ন দেখা শুরু করেছিল ভারত। কিন্তু দ্বিতীয়টি ৭ উইকেটে জিতে সিরিজে সমতা এনেছিল দক্ষিণ আফ্রিকা। আর তৃতীয় ম্যাচ জিতে সিরিজ জয়ের সুযোগ ছিল ভারতের। কিন্তু সেটি হতে দেয়নি প্রোটিয়ারা।
  কেপ টাউন টেস্ট জিততে দক্ষিণ আফ্রিকাকে তৃতীয় দিন ২১২ রানের টার্গেট দেয় ভারত। দিন শেষে ২ উইকেটে ১০১ রান তুলে জয়ের পথ অনেকটাই সহজ করে রেখেছিল দক্ষিণ আফ্রিকা। বাকী দু'দিনের ৮ উইকেট হাতে নিয়ে ১১১ রানের দরকার ছিল প্রোটিয়াদের।
  পিটারসেন যখন ফিরেন তখন দক্ষিণ আফ্রিকার জিততে প্রয়োজন ছিল ৫৭ রান। বাকী কাজটুকু সারেন রাসি ভ্যান ডার ডুসেন ও তেম্বা বাভুমা। ১০৫ বল খেলে প্রয়োজনীয় রান তুলে দলের জয় নিশ্চিত করেন ডুসেন ও বাভুমা।